
DR 31.3.2011 35 

 
Dia berlari di antara satu IPTS dengan IPTS yang lain untuk mengajar subjek yang 

dia khusus tersebut.  

 Maknanya ini satu yang tidak sihatlah untuk kita melahirkan 3P ini, profesional 
yang berketerampilan yang berkualiti. Jadi saya harap pihak kementerian perlu memberi 
perhatian yang sungguh-sungguh dalam perkara ini untuk meluluskan sesebuah IPTS itu 
perlu kita melihat berapa banyak pensyarah yang dia ada, sebelum kita membolehkan 
berapa ramai penuntut yang dia boleh ambil. Itu Tuan Pengerusi, terima kasih.  

 Tuan Pengerusi: Terima kasih. Kalau tidak ada lagi yang minat untuk membahas 
Kepala ini, saya jemput Yang Berhormat Menteri untuk menjawab. Silakan. 

 

12.12 tgh.    

 Timbalan Menteri Pengajian Tinggi I [Dr. Hou Kok Chung]: Tuan Pengerusi, 
terlebih dahulu saya bagi pihak Kementerian Pengajian Tinggi mengucapkan setinggi-tinggi 
terima kasih kepada semua Ahli Yang Berhormat di Dewan yang mulia ini yang telah 
mengambil bahagian dalam perbahasan Rang Undang-undang Perbekalan Tambahan 
2010 bagi B.49 - Kementerian Pengajian Tinggi.  

 Berkenaan dengan isu yang dibangkitkan oleh Yang Berhormat Kepong, untuk 
makluman Ahli Yang Berhormat, penilaian APEX dan ranking adalah dua sistem penilaian 
yang berbeza. APEX  menilai sesebuah institusi yang mempunyai potensi untuk memacu 
ke arah kecemerlangan di masa depan, manakala ranking menunjukkan keadaan semasa 
institusi tersebut.  

 Berkenaan dengan isu yang juga dibangkitkan oleh Yang Berhormat Kepong dan 
juga Yang Berhormat Beruas dan juga Yang Berhormat Kinabatangan tentang kualiti, saya 
ingin sebut bahawa kriteria ranking berkenaan – ini berkenaan dengan USM – kriteria 
ranking yang digunakan oleh badan seperti QF dan PHE adalah berbeza dengan tumpuan 
IPTA negara. Misalnya, QS dan PHE memberi tumpuan kepada pengukuran kepada 
bilangan pensyarah asing dan bilangan pelajar antarabangsa di IPTA berkenaan, tetapi 
dasar kerajaan memberi keutamaan kepada tenaga akademik tempatan serta 
memperuntukkan hanya sebanyak 5 peratus untuk pelajar antarabangsa di setiap IPTA. 
IPTA mematuhi dasar ini, maka dengan sendirinya gagal mendapat penilaian yang tinggi 
daripada QS dan PHE.  

 Kedudukan ranking tidak menghalang kecemerlangan USM sebagai peneraju 
program APEX dan telah menunjukkan pelbagai kejayaan dan kecemerlangan bertaraf 
dunia seperti kejayaan menghasilkan produk-produk R&amp;D yang mendapat pengiktirafan 
dunia dan telah berjaya dikomersialkan seperti: 

(i) genom getah pertama di dunia; 

(ii) penubuhan InnovationXchange ataupun IXC Malaysia Sdn. Bhd. 
yang merupakan ketiga seumpamanya di dunia selain daripada 
Australia dan UK; 

(iii) pusat kolagen halal tercanggih sedunia melibatkan kerjasama 
USM dengan badan dunia berasaskan biotech; 

(iv) penganjuran persidangan bertaraf dunia seperti persidangan 
University-Community Engagement 2009 (UCEC) yang 
merupakan satu-satunya yang pernah dilakukan di rantau ini; 

(v) pusat penyelidikan arkeologi purba yang berupaya mencabar 
teori ‘out of Africa’: dan 

(vi) pertambahan bilangan MoU ataupun MoA dengan universiti-
universiti dan badan-badan antarabangsa dalam pelbagai 
bidang. 



Dia berlari di antara satu IPTS dengan IPTS yang lain untuk mengajar subjek yang dia khusus tersebut. Maknanya ini satu yang tidak sihatlah untuk kita melahirkan 3P ini, profesional yang berketerampilan yang berkualiti. Jadi saya harap pihak kementerian perlu memberi perhatian yang sungguh-sungguh dalam perkara ini untuk meluluskan sesebuah IPTS itu perlu kita melihat berapa banyak pensyarah yang dia ada, sebelum kita membolehkan berapa ramai penuntut yang dia boleh ambil. Itu Tuan Pengerusi, terima kasih. Tuan Pengerusi: Terima kasih. Kalau tidak ada lagi yang minat untuk membahas Kepala ini, saya jemput Yang Berhormat Menteri untuk menjawab. Silakan. 12.12 tgh. Timbalan Menteri Pengajian Tinggi I [Dr. Hou Kok Chung]: Tuan Pengerusi, terlebih dahulu saya bagi pihak Kementerian Pengajian Tinggi mengucapkan setinggi-tinggi terima kasih kepada semua Ahli Yang Berhormat di Dewan yang mulia ini yang telah mengambil bahagian dalam perbahasan Rang Undang-undang Perbekalan Tambahan 2010 bagi B.49- Kementerian Pengajian Tinggi. Berkenaan dengan isu yang dibangkitkan oleh Yang Berhormat Kepong, untuk makluman Ahli Yang Berhormat, penilaian APEX dan ranking adalah dua sistem penilaian yang berbeza. APEX menilai sesebuah institusi yang mempunyai potensi untuk memacu ke arah kecemerlangan di masa depan, manakala ranking menunjukkan keadaan semasa institusi tersebut. Berkenaan dengan isu yang juga dibangkitkan oleh Yang Berhormat Kepong dan juga Yang Berhormat Beruas dan juga Yang Berhormat Kinabatangan tentang kualiti, saya ingin sebut bahawa kriteria ranking berkenaan- ini berkenaan dengan USM- kriteria ranking yang digunakan oleh badan seperti QF dan PHE adalah berbeza dengan tumpuan IPTA negara. Misalnya, QS dan PHE memberi tumpuan kepada pengukuran kepada bilangan pensyarah asing dan bilangan pelajar antarabangsa di IPTA berkenaan, tetapi dasar kerajaan memberi keutamaan kepada tenaga akademik tempatan serta memperuntukkan hanya sebanyak 5 peratus untuk pelajar antarabangsa di setiap IPTA. IPTA mematuhi dasar ini, maka dengan sendirinya gagal mendapat penilaian yang tinggi daripada QS dan PHE. Kedudukan ranking tidak menghalang kecemerlangan USM sebagai peneraju program APEX dan telah menunjukkan pelbagai kejayaan dan kecemerlangan bertaraf dunia seperti kejayaan menghasilkan produk-produk R&D yang mendapat pengiktirafan dunia dan telah berjaya dikomersialkan seperti: (i) genom getah pertama di dunia; (ii) penubuhan InnovationXchange ataupun IXC Malaysia Sdn. Bhd. yang merupakan ketiga seumpamanya di dunia selain daripada Australia dan UK; (iii) pusat kolagen halal tercanggih sedunia melibatkan kerjasama USM dengan badan dunia berasaskan biotech; (iv) penganjuran persidangan bertaraf dunia seperti persidangan University-Community Engagement 2009 (UCEC) yang merupakan satu-satunya yang pernah dilakukan di rantau ini; (v) pusat penyelidikan arkeologi purba yang berupaya mencabar teori 'out of Africa': dan (vi) pertambahan bilangan MoU ataupun MoA dengan universiti- universiti dan badan-badan antarabangsa dalam pelbagai bidang.